section_heading: Humanoid, Humanoid City Live i Best Of (2009. – 2011.)
paragraph_text: Sastav je krajem godine objavio pjesmu "Hurricanes and Suns", kojom je najavljen kompilacijski album "Best Of", izdan 13. prosinca. Album osim odabranih pjesama s prijašnjih albuma sadrži i dvije nove pjesme, spomenuti singl i "Mädchen aus dem All", pjesmu snimljenu 2003. koja je snimljena za album "Schrei", ali nije sadržana na njemu. Spotovi za te dvije pjesme, premijerno prikazani na službenim stranicama sastava, retrospektive su dotadašnjeg rada sastava.